Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 619

3. évfolyam A továbbképzõ osztályok tanulói egyéb irányú tanulmányaik mellett is meg akarják õrizni a zenei pálya választásának lehetõségét, vagy olyan mûfajban (pl. jazz zene) tanulják hangszerüket, melynek tanulását hatékonyan egészíti ki a zeneelmélet. Fejlesztési feladatok – A reneszánsz modális harmóniai fordulatok (motetták alapján), a barokk polifon szerkesztésmódok (Bach–invenciók és –fúgák alapján) megismerése, feldolgozása. – A zenei alkotóképesség és szintetizáló képesség fejlesztése. Ajánlott tananyag – alaphármasok szext és kvart–szext fordításai dúrban–mollban, lehetséges kötéseik, kapcsolataik – négyes hangzatok (II7, V7) – a reneszánsz és barokk stíluskörhöz tartozó szerkesztési formák: homofon, polifon (kánon, imitáció, fúga) stb. – a tanult stíluskörhöz tartozó vokális és hangszeres mûfajok ismerete: gregorián, orgánum, kánon, trubadúr ének, motetta, zsoltár, korál, madrigál, kantáta, mise, oratórium, opera, passió, concerto grosso, prelúdium, fúga, szvit – Josquin, Palestrina, Lassus, Purcell, Lully, Monteverdi, Corelli, Vivaldi, D.Scarlatti, J.S.Bach, G.F.Händel mûvein keresztül Követelmény Tudjon a tanuló tájékozódni hallás után a reneszánsz és barokk stílus harmóniai és formatani jelenségeiben. Tudjon a tanuló kottából modális harmóniákat, reneszánsz és barokk zenei formákat részletesen elemezni. A tanult harmóniai fordulatokat diktálás után, illetve fejbõl mintapéldákon zongorázni és/vagy lejegyezni. Az év végi vizsga ajánlott anyaga: – Két példa lejegyzése számozott basszussal, négy szólamban. – Mintapéldák (plagális szekvenciák, modális példák) zongorázása 4#, 4b elõjegyzésig. – A tanult zenei formák felismerése hallás után. – Harmóniai és formai elemzés készítése egy addig még nem tanult mû részletérõl (kottából).

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes